ጥምየት ንሓሙሽተ ሚሊዮን ህጻናት የመን ስዑዲ እትመርሖ ልፍንቲ ኣብ ከተማታት ሰንዓን ሖደይዳን ከቢድ ደብዳብ ብምክያድ ሕጻናትን ቖልዓ ሰበይትን ብምቕታሉ ክውቀስ ጸኒሑ እዩ። ይኹን እምበር ሓይልታት ስዑዲ እውን ብወገኖም ሖታውያን ባዕላቶም ብዝፍጽምዎ ናይ ሞርታር ደብዳባት ቖልዓ ሰበይቲ ግዳይ ከምዝገብሩ ይወቕሱ። ምውንጃል ክልቲኦም ሓይልታት ብዘየገድስ እታ ታሪኻዊ ቕርስታት ዘለዋ ከተማ ሰንዓን ወደባዊት ከተማ ሖደይዳን ምዕናወን ኣይተረፈን። ዳርጋ ብቐጻሊ፡ ኣብ ከተማ ሰንዓ ብዘጋጠመ ደብዳብ ክንድዚ ዝኣኽሉ ቖልዓ ሰበይቲ ሞይቶም። ብደብዳብ ነፈርቲ ተማሃሮ መባእታ ተቐዚፎም፡ ዕጡቓትን ሖቲን ብስዑዲ ዝምራሕ መንግስትን ዕርቀ ሰላም ፈቲኖም፡ ተሰማሚዖም፡ ተነጻጺጎም፡ ውዑል ኣሲሮም ውዑል ኣፍሪሶም ክትሰምዕ ኣየቕስንን እዩ። ኣብ ሳልሳይ ሰሙን ለካቲት፡ ሕቡራት ሃገራት፡ ዑጡቓት ሖቲን መንግስቲ መንሱር ሃዲን ካብ ወደባዊት ከተማ ሖደይዳ ክስሕቡ ከምእተሰማምዑ ብምሕባር ሰራዊት ክልቲኦም ሓይልታት ካብታ ወደባዊት ከተማ እንተስሒቦም ህጹጽ ናይ መግብን መድሃኒትን ረዲኤት ከምዝልእኽ ምስ ሓበረ፡ ኣብ ሰንዓ ናብ ዝርከብ ቀረባ ዓርኩ ደዊሉ እቲ ዝሰምዖ ብስራት ሓበሮ። እንተኾነ፡ እቲ ብስራት፡ ንመላቓሳይ ከም ምርዳእ ኮይኑዎ፡ ኩነታት የመን ከምቲ ብማዕከናት ዜና ጥራሕ ዝንገር ከምዘይኮነ፡ ኣዚዩ ረቂቕን ብዙሕ ሕልኽላኽን ከምዘለዎ ብምሕባር ንዝርዝር ኣሰላልፋ ሓይልታት የመንን ደገፍቶም ግዳማውያን ሓይልታትን ኣዕለሉዎ። ምንጪ ስእሊ, ARAB 24 VIA REUTERS ስእሊ የመን እቲ ብማዕከናት ዜና ጥራሕ እንፈልጦ፡ ናብ ሺዓ ዝቀራረቡ ዝያዲን ሖታውያን ብኢራን ከምዝድገፉ መንግስቲ ዓብደረቦ ከኣ ብሱና ስዑዳውያን ከምዝድገፍ ጥራይ ኣይኮነን። የመን ካብ ቅድሚ ዝሑል ኩናት ዝጅመር ነዊሕ ንድሕሪት ዝምለስ ፖለቲካዊ ዛንታን ታሪኽ ቀጻሊ ኩናትን ኣለዋ። ሰሜንን ደቡብን የመን ተባሂላ ኣብ ክልተ ዝተኸፍለትን ብኽልተ መንግስታት እትመሓደር ዝነበረት የመን ከም ሰሜንን ደቡብን ኮርያ፡ ከም ምብራቕን ምዕራብን ጀርመን ኣብ ክልተ ዝተኸፍለትን ብዙሕ ዛንታ ደምን ኩናትን ዘሕለፈት ሃገር እያ። እዚ ታሪኻዊ ድሕረ ባይታ ከኣ ኣብታ ሃገር ገዚፍ ፖለቲካዊ ስምብራት ገዲፉ ይርከብ። ኣሰላልፋ ሓይልታት የመን ሕጅን ቀደምን ካብ ኣሕመድ ኣልቀይሲ ድሕሪ ናይ ሰለስተ ዓመት ከቢድ ኩናት እምበኣር፡ ዕጡቓት ሖቲን መንግስቲ የመንን እዛ ኣብ ቀይሕ ባሕሪ እትርከብ ኣዚያ እስትራቴጂካዊት ወደባዊት ከተማ ሖደይዳ፡ ኣብ ትሕቲ ምቁጽጻር ሕቡራት ሃገራት ክትጸንሕ ኣብ መወዳእታ 2018 ኣብ ሽወደን ኣብ ዘካየድዎ ዝርርብ ተሰማሚዖም ነይሮም። እንተኾነ እቶም ተወዓዓልቲ፡ ነንሓድሕዶም እናተወቓቐሱ ተኹሲ ስለዝቐጸሉ እቲ ስምምዕ ኣብ ግብሪ ኣይወዓለን። ስለዝኾነ ከኣ እዩ ኣብዚ ቀረባ ዕለታት ናብ ሖደይዳ ዝበጽሐ ሚኒስተር ጉዳያት ወጻኢ ብሪጣንያ ኣህጉራዊ ማሕበረሰብ ዓለም ንክልቲኦም ወገናት ጸቕጢ እንተዘይገይሩሎም ስምምዕ ስቶክሆልም ክፈርስ ሒደት ሳምንታት ጥራይ ተሪፉዎ ዘሎ ክብል ስክፍትኡ ዝገለጸ። ገዲም ተጋዳላይ ህዝባዊ ሓይልታትን - ግንባርን አሕመድ ኣልቀይሲ እውን ኩነታት የመን ከምቲ ኣብ ሚድያ ዝዝረብ ጥራሕ ኣይኮነን ነዊሕ ሱርን ታሪኽን ዘለዎ፡ ሓይል ምትእትታው ሓይልታት ግዳም ዘለዎ ጉዳይ ምዃኑ ብምሕባር ንክፍታሕ ግዜን ጻዕርን ከምዘድልዮ ይሕብር። ተዛማዲ ትሕዝቶ ኢትዮጵያ-ስደት፡ ልዕሊ 400 ኢትዮጵያውያን ስደተኛታት ካብ የመን ክኣተዉ እዮም ኣብ የመን ዝፀንሑ 102 ኢትዮጵያውያን ስደተኛታት፡ ትማሊ ምሸት ናብ ሃገሮም ኣትዮም። ኣብዚ ሰሙን ልዕሊ 400 ኢትዮጵያውያን ስደተኛታት ካብ የመን ክወፅኡ ከም ዝግበር ተገሊፁ።27 ሕዳር 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
